Առաջինը կարողանում է խոսել պատվիրատուի լեզվով, երկրորդի լեզուն զուտ մասնագիտական է: Կարծում եմ, որ մեր հանրության զարգացման ներկա փուլում ճարտարապետական մասնագիտությունների մեջ պետք է լրացուցիչ տարբերակում լինի: Խոսքը միայն շահերի հակասության մեջ չէ, երբ պաշտոնատար անձը չպետք է զբաղվի նախագծային աշխատանքներով ու դրանց հաստատմամբ միաժամանակ: Հաճախ լսում ենք արդարացումներ, որ այս կամ այն շենքի նախագծման փուլը չի համընկել նախագծողի պաշտոնավարման շրջանին: